CELEX: 62014CN0386
Language: sk
Date: 2014-08-13 00:00:00
Title: Vec C-386/14: Návrh na začatie prejudiciálneho konania, ktorý podal Cour administrative d’appel de Versailles (Francúzsko) 13. augusta 2014 – Groupe Steria SCA/Ministère des finances et des comptes publics

20.10.2014   
            
            
               SK
            
            
               Úradný vestník Európskej únie
            
            
               C 372/4
            
         Návrh na začatie prejudiciálneho konania, ktorý podal Cour administrative d’appel de Versailles (Francúzsko) 13. augusta 2014 – Groupe Steria SCA/Ministère des finances et des comptes publics
   (Vec C-386/14)
   2014/C 372/07
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour administrative d’appel de Versailles
   
      Účastníci konania pred vnútroštátnym súdom
   
   
      Žalobkyňa: Groupe Steria SCA
   
      Žalovaný: Ministère des finances et des comptes publics
   
      Prejudiciálna otázka
   
   Má sa článok 43 Zmluvy o ES (teraz článok 49 ZFEÚ) týkajúci slobody usadiť sa vykladať v tom zmysle, že bráni tomu, aby právna úprava francúzskeho režimu daňovej integrácie priznávala integrujúcej sa materskej spoločnosti nárok na neutralizáciu opätovného zahrnutia podielu nákladov a výdavkov, ktorý bol paušálne stanovený na 5 % čistej sumy dividend vyplatených tejto materskej spoločnosti výlučne spoločnosťami rezidentmi, ktoré sú súčasťou integrácie, zatiaľ čo podľa tejto právnej úpravy sa jej taký nárok nepriznáva v prípade dividend, ktoré jej vyplácajú jej dcérske spoločnosti usadené v inom členskom štáte, ktoré – ak by boli rezidentmi – by si objektívne mohli zvoliť tento režim integrácie?